Budapest Fővárosi Városrehabilitációs Keret keretében

**Együttműködési Megállapodás,**

amely létrejött

**egyrészről a Budapest Főváros Önkormányzata,**

mint támogató (továbbiakban: **Támogató**)

(cím: 1052 Budapest, Városház u. 9-11., adószám: 15735636-2-41;

törzskönyvi azonosítószám: 735638; statisztikai számjel: 15735636-8411-321-01 képviseli: Tarlós István főpolgármester)

**másrészről a Budapest Főváros VI. kerület Terézváros Önkormányzata,**

mint kedvezményezett (továbbiakban: **Kedvezményezett**),

(cím: 1067 Budapest, Eötvös utca 3.; adószám: 15735698-2-42;

törzskönyvi azonosítószám: 735694; statisztikai számjel: 15735698-8411-321-01 képviseli: Hassay Zsófia polgármester)

továbbiakban együtt: Felek között

**a „Nyugati tér, a Skála Metró előtti terület megújítása II.” című városrehabilitációs projekt megvalósítására.**

**1. Preambulum**

1.1. Támogató a Fővárosi Városrehabilitációs Keret felhasználásának szabályairól szóló 27/2013. (IV.18.) Főv. Kgy. rendeletben foglaltak szerint „B) Közösségi célú városrehabilitáció program” tárgyú pályázati felhívást tett közzé a kerületi önkormányzatok városrehabilitációs munkáinak támogatására (továbbiakban: Pályázati Felhívás), amelyre Kedvezményezett a Képviselő-testülete 153/2013. (VI.27.) számú Ök. határozatával elfogadott – FPH059/1144-1/2014 iktatószámon és 2-es pályázati azonosító számon regisztrált – pályázatot nyújtott be.

1.2 A pályázati felhívás 6. pontja meghatározza, hogy a Felek együttműködési megállapodást, majd az egyes projektelemek részletes kidolgozását és előkészítését követően Támogatási Szerződést kötnek egymással.

1.3. Támogató részéről a ……./2015. (……….) Főv.Kgy. számú határozat felhatalmazta a Főpolgármestert, a Kedvezményezett részéről a Képviselő-testület .…/2015. (..…...) számú határozata felhatalmazta a Polgármestert a jelen megállapodás aláírására.

**2. Az együttműködés tárgya**

2.1. Jelen megállapodás aláírásával Felek megállapodnak abban, hogy az 2.2. pontban szereplő projekt előkészítése és megvalósítása érdekében együtt kívánnak működni.

2.2. Támogató a 691/2015. (V. 27.) Főv. Kgy. számú határozatával döntött arról, hogy a Kedvezményezett részére a jelen megállapodás mellékletét képező pályázati dokumentációban foglalt városrehabilitációs projekt megvalósításához legfeljebb bruttó 14.000.000 forint, azaz tizennégymillió forint összegű vissza nem térítendő, a Támogatási Szerződés szerinti eljárásrendben folyósítandó támogatással járul hozzá.

2.3. Jelen együttműködési megállapodás célja a nyertes pályázat megvalósítására, valamint az ahhoz megítélt támogatási összeg folyósítására és felhasználására irányuló Támogatási Szerződés előkészítése.

**3. Kötelezettségvállalás**

3.1. Kedvezményezett kötelezettsége a Támogatási Szerződés megkötéséhez a Pályázati Felhívás szerint szükséges feltételek legkésőbb 2016. szeptember 30-ig történő teljesítése, és az ehhez kapcsolódó előkészítési költségek fedezetének biztosítása.

3.2. Felek rögzítik, hogy a Kedvezményezett által benyújtott pályázat a Támogató tulajdonában álló ingatlan(oka)t nem érint.

3.3. Amennyiben a jelen megállapodás 3.1. és 3.2. pontjában foglaltak a Kedvezményezett érdekkörében felmerülő okból nem teljesülnek, ezáltal a Támogatási Szerződés 2016. november 30-ig nem kerül elfogadásra, ez esetben a jelen megállapodás 2.2. pontjában szereplő támogatói döntés hatályát veszti és a Támogató nem vállal kötelezettséget az aktuális pályázati kiírás keretében megítélt támogatás Kedvezményezett részére történő folyósítására. Támogatási Szerződés megkötésének hiányában nincsen lehetőség a Projekt előkészítési költségeinek Kedvezményezett részére történő megtérítésére sem.

3.4. Támogató tudomásul veszi, hogy a projekt megvalósítása során a nem tulajdonát képező ingatlanon megvalósuló vagyonnövekmény az érintett ingatlan tulajdonosának vagy tulajdonosainak tulajdonába kerül.

3.5. Kedvezményezett vállalja, hogy a Támogatási Szerződés megkötése esetén legalább a Pályázati Felhívás előírásai alapján szükséges kerületi önerő összegét biztosítja a költségnemek arányának megtartásával. A Támogatási Szerződés megkötésének előfeltétele a szükséges önerő rendelkezésre állásának igazolása Támogató felé.

3.6. Kedvezményezett kötelezettséget vállal arra, hogy a Támogatási Szerződéshez szükséges tervek részletes tartalmának kidolgozása érdekében a Fővárosi Önkormányzat Városépítési Főosztályával együttműködik.

**4. Az együttműködés időtartama**

4.1. Jelen együttműködési megállapodást Felek határozott időre kötik, a Támogatási Szerződés 2016. november 30-ig való elfogadása esetén tervezetten a Projekt lezárásának napjáig.

4.2. A Támogatási Szerződés megkötésének fenti határidőig való elmaradása esetén Felek az együttműködést felbontják.

4.3. Jelen együttműködési megállapodás a Felek általi kölcsönös aláírásának napján, amennyiben a Megállapodást a Felek nem ugyanazon a napon írják alá, úgy az a későbbi aláírás időpontjában lép hatályba.

**5. Az együttműködés menete**

5.1. A Támogató a jelen megállapodásban foglalt projekt előkészítése és végrehajtása érdekében szükséges szakmai együttműködés fővárosi koordinációjára a Főpolgármesteri Hivatal Városépítési Főosztályát jelöli ki.

5.2. A Kedvezményezett a jelen megállapodásban foglalt projekt előkészítése és végrehajtása érdekében szükséges szakmai együttműködés kerületi koordinációjára a Főépítész Irodát jelöli ki.

5.3. Felek a jelen megállapodás hatálybalépését követően egységes, aktív kommunikációs tevékenységet végeznek, mind a lakosság, mind a szakma számára biztosítják a nyilvánosság feltételeit, ezáltal törekednek a városrehabilitációs projekt társadalmasítására.

**6. Egyéb rendelkezések**

6.1. Kedvezményezett a kommunikációs aktivitása során (sajtóközlemény, tervismertetés, lakossági fórum, stb.) köteles feltüntetni azt a tényt, hogy a Projekt Budapest Főváros Önkormányzatának támogatásával valósul meg. (Budapest Főváros támogatásával, Városrehabilitációs pályázat).

Mellékletek

1. Komplett pályázati dokumentáció, amely fizikai értelemben nem kerül csatolásra jelen Együttműködési Megállapodáshoz
2. Együttműködési Megállapodás keretein belül megvalósuló projekt műszaki tartalma

Budapest, ……………..

|  |  |  |
| --- | --- | --- |
| ...................................…… | ...................................…… | …………………………………... |
| **Támogató** | **Támogató** | **Kedvezményezett** |
| Budapest Főváros Önkormányzata képviseletébenTarlós Istvánfőpolgármestermegbízása alapján  | Budapest Főváros Önkormányzata képviseletébenTarlós István főpolgármestermegbízása alapján | Budapest Főváros VI. Kerület Terézváros Önkormányzata nevébenHassay ZsófiaPolgármester |
| Bagdy Gábor József dr. | Szeneczey Balázs dr. |  |
| Főpolgármester-helyettes | Főpolgármester-helyettes |  |

Pénzügyi ellenjegyzést végezte:

Budapest, ……………….. Budapest, …………………

 …………………………………… ………………………………………..

 Verő Tibor főosztályvezető Tóthné Kiss Éva

 Pénzügyi Főosztály Költségvetési és Intézménygazdálkodási Főosztály

Láttam:

Budapest, ……………….. Budapest, ………………..

 ……………………………………….. ………………………………………. Főjegyző megbízásából dr. Mogyorósi Sándor

 Megyesné dr. Hermann Judit jegyző